Aplică lentilele înainte de machiaj. Ochii pot lăcrima
la primele încercări și astfel se pot transfera cosmeticele pe lentilă.
Persoanele experimentate în a-și pune lentilele de contact le pot pune și la
sfârșit, însă există totuși riscul de a atinge lentila de contact de gene,
contaminând-o cu mascara sau fard, care provoacă disconfort și lăcrimări
abundente. În cazul în care lentilele de contact se murdăresc de machiaj,
scoate-le imediat și demachiază bine ochii. Poți folosi și lacrimi artificiale pentru curățarea și hidratarea
ochilor, însă ai grijă să fie compatibile cu purtarea lentilelor de contact.